
ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας εκτάσεως 0,364 στρεμμάτων στη θέση 
«Αγιάσματα» Περιφέρειας Κοινότητας Πλαταμώνα του Νομού 
Πιερίας.. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του διορόφου κτιρίου με το θολωτό 
λουτρό (χαμάμ), φερομένου ως ιδιοκτησία Γιουσούφ Σογιάλ, που 


βρίσκεται επί των οδών Διγενή Ακρίτα και Παναγιώτου Ροδίου 
στην πόλη της Ρόδου της νήσου Ρόδου και καθορισμός ειδικών 

όρων και περιορισμών δόμησης. 2 

Αναστολή χορήγησης οικοδομικών αδειών στον παραδοσιακό οικι¬ 
σμό Χώρας Ίου (Ν. Κυκλάδων). 3 


Τροποποίηση του ρυμοτομικού σχεδίου στην περιοχή Άνω Ηλιού¬ 
πολης του Δήμου Σταυρούπολης Ν. Θεσ/νίκης με τον χαρακτη¬ 
ρισμό του οικοδομικού τετραγώνου που περικλείεται από τις 
οδούς Κομνηνών - Κερασούντος - Γληνού - Αμαράντων ως χώ¬ 
ρου για την ανέγερση Παιδικού και Βρεφονηπιακού Σταθ¬ 
μού. 4 


ΑΝΑΔΑΣΩΣΕΙΣ 


ΑΠΟΦΑΣΕΙΣ 

Αριθ. 2052 (1) 

Κήρυξη αναδασωτέας εκτάσεως 0,364 στρεμμάτων στη θέση «Αγιά¬ 
σματα» Περιφέρειας Κοινότητας Πλαταμώνα του Νομού Πιερίας. 


Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης, 


όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Το άρθρο 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Τη ΔΥ/17.3.1992 πρόταση του Τ/Χ Δασοπονίας Γεωργίου Ανα¬ 
στασίου περί κηρύξεως αναδασωτέας, της αναφερομένης στο θέμα εκτά¬ 
σεως, αποφασίζουμε: 

Κηρύσσουμε αναδασωτέα, με σκοπό τη διατήρηση της δασικής εκτά¬ 
σεως, που εκχερσώθηκε παράνομα τη δημόσια έκταση, εμβαδού 0,364 
στρεμμάτων που βρίσκεται στη θέση «Αγιάσματα» Περιφέρειας Κοινό¬ 
τητας Πλαταμώνα. 

Προσδιορίζεται από τα στοιχεία ΕΙ(ΑΒΓΔΕΖΗΑ) και Ε2(ΑΒΓΑ) 
και έχει όρια: 

Ανατολικά, Δυτικά, Βόρεια και Νότια: ΕΙ(ΑΒΓΔΕΖΗΑ) + Ε2(Α- 
ΒΓΑ), όπως αυτά αναγράφονται στο επισυναπτόμενο τοπογραφικό διά¬ 
γραμμα που αποτελεί αναπόσπαστο μέρος της αποφάσεως αυτής. 

Οπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η αποκατάσταση της βλαστήσεως θα γίνει με φυσική αναγέν- 
νηση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κατερίνη, 2 Απριλίου 1992 
Ο Νομάρχης 

ΜΙΛΤΙΑΔΗΣ ΚΑΝΩΤΑΣ 












Μ/ηΤ/ήΔ/)! μμτβτΔΖ 






ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΑΠΑ/2077 (1) 

Χαρακτηρισμός ως διατηρητέου του διορόφου κτιρίου με το θολωτό 
λουτρό (χαμάμ), φερομένου ως ιδιοκτησία Γιουσούφ Σογιάλ, που 
βρίσκεται επί των οδών Διγενή Ακρίτα και Παναγιώτου Ροδίου στην 
πόλη της Ρόδου της νήσου Ρόδου και καθορισμός ειδικών όρων και 
περιορισμών δόμησης. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν.Ί577/85 «Γενικός Οικοδομικός Κανονι¬ 
σμός» (ΦΕΚ 210/Α/85) και ειδικότερα τα άρθρα 3 και 4 (παρ. 2) αυ¬ 
τού, όπως τροποποιήθηκε με τις διατάξεις του Ν. 1772/88 «Τροποποί¬ 
ηση των διατάξεων του Ν. 1577/85 «Γενικός Οικοδομικός Κανονι¬ 
σμός» και άλλες σχετικές διατάξεις» (ΦΕΚ 91/Α/88). 

2. Το υπ’ αριθ. 1/86 Π.Δ. «Καθορισμός αρμοδιοτήτων Υπουργείου 
Αιγαίου» (ΦΕΚ 1 /Α/86) και ειδικότερα τα άρθρα 2 (παρ. 3, εδ. ζ, περ. 
αα) και 5 αυτού. 

3. Το υπ’ αριθ. 359/86 Π.Δ. «Οργανισμός Υπουργείου Αιγαίου» 
(ΦΕΚ 158/Α/86) και ειδικότερα το άρθρο 5 (παρ. 1, ε και παρ. 2, Ε, 
8) αυτού. 

4. Την υπ’ αριθ. 8555/27.11.90 κοινή απόφαση των Υπουργών 
Προεδρίας της Κυβέρνησης και Αιγαίου σχετικά με τις «Πράξεις και έγ¬ 
γραφα αρμοδιότητας του Υπουργείου Αιγαίου που εξαιρούνται από τους 
περιορισμούς της διάταξης του άρθρου 81, παρ. 1 του Ν. 1892/90» 
(ΦΕΚ 741 /Β/29.11 

5. Την υπ’ αριθ. Υ.1495/28.8.1991 απόφαση του Πρωθυπουργού 
«Σύσταση θέσεως Υφυπουργού στο Υπουργείο Αιγαίου» (ΦΕΚ 694/Β/ 
28.8.1991). 

6. Την υπ’ αριθ. Υ.1499/29.8.1991 απόφαση Πρωθυπουργού και 
Υπουργού Αιγαίου «Καθορισμός αρμοδιοτήτων του Υφυπουργού Αι¬ 
γαίου Γεωργίου Μισαηλίδη» (ΦΕΚ 700/Β/30.8.1991). 

7. Τον φάκελλο του θέματος, ο οποίος διαβιβάσθηκε με το αριθ. 
πρωτ. 270/5.8.1991 έγγραφο του Τ.Π. & Π.Ε. της Νομαρχίας Δω- 
δεκανήσου στο Τμήμα Πολιτιστικής Ανάπτυξης της Δ/νσης Περιφε¬ 
ρειακής Ανάπτυξης του Υπουργείου Αιγαίου και πήρε τον αριθ. πρωτ. 
5585/13.8.91 του Υπουργείου Αιγαίου, 

8. Την από 13.2.92 αιτιολογική έκθεση του Τμήματος Πολιτιστικής 
Ανάπτυξης της Δ/νσης Περιφερειακής Ανάπτυξης του Υπουργείου Αι¬ 
γαίου, η οποία κοινοποιήθηκε στον ενδιαφερόμενο. 

9. Την από 18.3.92 απάντηση του ενδιαφερομένου Γιουσούφ Σο¬ 
γιάλ, με την οποία εκφράστηκαν αντιρρήσεις ως προς τη διαβιβασθείσα 
αιτιολογική έκθεση και πήρε τον αριθ. πρωτ. 2077/30.3.1992 του 
Υπουργείου Αιγαίου. 


10. Την από 3.4.92 εισήγηση της Υπηρεσίας μας, αποφασί¬ 
ζουμε: 

1. Χαρακτηρίζεται ως διατηρητέο το διόροφο κτίριο και το θολωτό 
λουτρό (χαμάμ), που αποτελεί αναπόσπαστο τμήμα του, φερόμενα ως 
ιδιοκτησία του Γιουσούφ Σογιάλ, που βρίσκεται επί των οδών Διγενή 
Ακρίτα και Παναγιώτου Ροδίου στην πόλη της Ρόδου της νήσου Ρόδου, 
όπως φαίνεται σημειωμένο στο πρωτότυπο Τοπογραφικό Διάγραμμα σε 
κλίμακα 1:500, που θεωρήθηκε από την Προϊσταμένη του Τμήματος 
Πολιτιστικής Ανάπτυξης της Δ/νσης Περιφερειακής Ανάπτυξης του 
Υπουργείου Αιγαίου με την υπ’ αριθ. 2077/92 πράξη της, συνοπτικό 
αντίγραφο του οποίου συνοδεύει την παρούσα απόφαση, επειδή πρόκει¬ 
ται για κτίριο που είναι χαρακτηριστικό δείγμα κατοικίας «αγροικίας» 
εκτός των τειχών της πόλεως της Ρόδου της περιόδου της Τουρκοκρα¬ 
τίας και έχει αξιόλογα μορφολογικά και αρχιτεκτονικά στοιχεία παρα¬ 
δοσιακής αρχιτεκτονικής. 

2. Στο χαρακτηριζόμενο ως διατηρητέο κτίριο και το θολωτό λουτρό 
(χαμάμ) απαγορεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών του στοιχείων. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντος οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του χαρακτηριζομένου ως διατη¬ 
ρητέου κτιρίου, εφόσον δεν αλλοιώνεται ο αρχιτεκτονικός του χαρακτή- 
ρας. 

4. Επιβάλλεται η διάνοιξη των παραθύρων της νότιας όψης του κτι¬ 
ρίου επί της οδού Παναγιώτου Ροδίου (δύο του ισογείου και ένα του ορό¬ 
φου) και της ανατολικής όψης και η επανατοποθέτηση των ξύλινων κου¬ 
φωμάτων αυτών. 

5. Επιβάλλεται η αποκατάσταση των κουφωμάτων (ξύλινα υαλοστά¬ 
σια με οριζόντια καΐτια και τα σκούρα αυτών) καθώς και των διακοσμη- 
τικών μικρών στεγάστρων με κεραμίδια, των ανοιγμάτων του κτιρίου. 

6. Δεν επιτρέπεται η τοποθέτηση φωτεινών επιγραφών και διαφημί¬ 

σεων στο χαρακτηριζόμενο ως διατηρητέο κτίριο. Επιτρέπεται μόνο η 
τοποθέτηση επιγραφών περιορισμένων διαστάσεων, που πληροφορούν 
για τυχόν χρήσεις των χώρων του κτιρίου. 1 7 

7. Για οποιαδήποτε οικοδομική εργασία στο εξωτερικό και εσωτερικό 
του διατηρητέου κτιρίου και του περιβάλλοντα χώρου του καθώς και 
για την τοποθέτηση επιγραφών, απαιτείται η έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). . 

8. Η ισχύς της παρούσας απόφασης αρχίζει από της δημοσιεύσεώς 
της στην Εφημερίδα της Κυβερνήσεως. .. . 

Η απόφαση αυτή να δημοσιευθεί με το Τοπογραφικό Διάγραμμα που 
τη συνοδεύει στην Εφημερίδα τής Κυβερνήσεως. 

Μυτιλήνη, 8 Απριλίου 1992 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΙΣΑΗΛΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 56392/2575 (3) 

Αναστολή χορήγησης οικοδομικών αδειών στον παραδοσιακό οικισμό 
Χώρας Ίου (Ν. Κυκλάδων). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 3 του άρθρου 4 του Ν. 1577/85 «Γενικός 
Οικοδομικός Κανονισμός» (Α' 210). 

2. Τις διατάξεις της παρ. 1 (εδ. ιδ') του άρθρου 23 του Ν. 1558/85 
«Κυβέρνηση και Κυβερνητικά Όργανα» (Α' 137). 

3. Την 186/91 γνωμοδότηση του κοινοτικού συμβουλίου Ίου. 

4. Την από 16.3.1992 αιτιολογική έκθεση της Διεύθυνσης Πολεο- 
δομικού Σχεδιασμού, Τμήμα Παραδοσιακών Οικισμών, αποφασί¬ 
ζουμε: 


1. Αναστέλλεται για ένα (1) έτος η χορήγηση οικοδομικών αδειών 
εντός του οικισμού Χώρας Ίου (Ν. Κυκλάδων), στο τμήμα μεταξύ του 
Δημοτικού Σχολείου, της εκκλησίας Ευαγγελισμός και των δρόμων 
προς Μυλοπότα και Χώρα, όπως η περιοχή φαίνεται περικλειόμενη με 
μπλε γραμμή στο σχετικό πρωτότυπο διάγραμμα σε κλίμακα 1:2000 
που θεωρήθηκε από τον Προϊστάμενο της Διεύθυνσης Τοπογραφικών 
Εφαρμογών με την 56392/1992 πράξη του και αντίτυπό του σε φωτο¬ 
σμίκρυνση δημοσιεύεται με την παρούσα απόφαση. 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Απριλίου 1992 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 












ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

Αριθ. ΛΠ/ΠΜ/οικ. 11881/391 (4) 

Τροποποίηση του ρυμοτομικού σχεδίου στην περιοχή Άνω Ηλιούπολης 
του Δήμου Σταυρούπολης Ν. Θεσ/νίκης με του χαρακτηρισμό του 
οικοδομικού τετραγώνου που περικλείεται από τις οδούς Κομνηνών 
- Κερασούντος - Γληνού - Αμάραντων ως χώρου για την ανέγερση 
Παιδικού και Βρεφονηπιακού Σταθμού. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Ν.Δ/τος της 17.7.23, όπως τροποποιήθηκε'και 
συμπληρώθηκε μεταγενέστερα. 

2. Τις διατάξεις του ΑΝ 314/68 (ΦΕΚ 47Α) όπως τροποποιήθηκε 
και συμπληρώθηκε με το Ν.Δ. 1018/71 (ΦΕΚ 220Α) και την παρ. 3 
του άρθρου 34 του Ν. 1577/85 (ΦΕΚ 210Α). 

3. Τις διατάξεις του Π.Δ/τος 182/86 (ΦΕΚ 70Α) και ειδικότερα 
του άρθρου 1. 

4. Τις 227/1988, 11/1990 και 43/1990 αποφάσεις του Δημοτι¬ 
κού Συμβουλίου Σταυρούπολης με τις οποίες α) προτάθηκε η τροποποί¬ 
ηση του ρυμοτομικού σχεδίου της περιοχής Άνω Ηλιούπολης του Δή¬ 
μου Σταυρούπολης για τον χαρακτηρισμό του Ο.Τ. που περικλείεται 
από τις οδούς Κομνηνών - Κερασούντος - Γληνού - Αμαράντων ως χώ¬ 
ρου για την ανέγερση Παιδικού και Βρεφονηπιακού Σταθμού. 

5. Τη γνωμοδότηση του Συμβουλίου ΧΟΠ Ν. Θεσ/κης (πράξη 
479/1990) με την οποία έκανε ομόφωνα δεκτή τη σχετική από 7.5.90 
εισήγηση του Τμήματος Πολ/κών Μελετών της Δ/νσης Πολεοδομίας 
Ν. Θεσ/κης. 

6. Την έκθεση της επιτροπής καθορισμού ορίων των Δήμων Σταυ¬ 
ρούπολης - Ευόσμου, που συγκροτήθηκε με την ΕΣ. 23241/9.7.90 
απόφαση Νομάρχη Θεσ/κης, σύμφωνα με την οποία η περιοχή Άνω 


Ηλιούπολης όπου το υπόψη οικοδ. τετράγωνο περιλαμβάνεται στα όρια 
του Δήμου Σταυρούπολης. 

7. Τις διατάξεις του άρθρου 37 του Ν. 3200/55 (ΦΕΚ 97Α) περί 
διοικητικής αποκεντρώσεως και την 406/91 γνωμοδότηση του Συμ¬ 
βουλίου ΧΟΠ Ν. Θεσ/κης. 

8. Το με αρ. πρωτ. 91982/5972/13.12.1991 έγγραφο Δ/νσης 
Νομοθετικού Έργου ΤΠΕΧΩΔΕ, αποφασίζουμε: 

Άρθρο 1 

Εγκρίνεται η τροποποίηση του ρυμοτομικού σχεδίου του Δήμου 
Σταυρούπολης στην περιοχή Άνω Ηλιούπολης με τον χαρακτηρισμό 
του Οικοδομικού Τετραγώνου που περικλείεται από τις οδούς Κομνη¬ 
νών - Κερασούντος - Γληνού - Αμαράντων ώς χώρου για την ανέγερση 
Παιδικού και Βρεφονηπιακού Σταθμού όπως φαίνεται στο σχετικό πρω¬ 
τότυπο σχεδιάγραμμα σε κλίμακα 1:500 που έχει θεωρηθεί από την Δ/ 
ντρια Πολεοδομίας Θεσ/κης και συνοδεύει αυτήν την απόφαση. 

Άρθρο 2 

1. Η απόφαση αυτή να δημοσιευθεί στην Εφημερίδα της Κυβερνή- 
σεως (άρθρο 1 του ΝΔ 1018/71). 

2. Η ισχύς αυτής της απόφασης να αρχίσει από τη δημοσίευσή της 
στην Εφημερίδα της Κυβερνήσεως ή και πριν τη δημοσίευσή της μετά 
την επίδοσή της στους ενδιαφερομένους με το άρθρο 37 του Ν. 3200/ 
55). 

Θεσ/νίκη, 26 Φεβρουάριου 1992 

■ - Ο Νομάρχης κ.α.α. 

Α. ΑΝΑΣΤΑΣΟΠΟΤΛΟΣ , 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


















